b"\n_START_ARTICLE_\nHaim Vital\n_START_SECTION_\nInf\xc3\xa0ncia i joventut\n_START_PARAGRAPH_\nVital va n\xc3\xa9ixer a la ciutat de Safed, quan era un nen, Haim Vital va ser educat pel rab\xc3\xad i erudit Moix\xc3\xa9 Alsich. Es diu que el Rab\xc3\xad\xc2\xa0Yossef Qaro va prestar una especial atenci\xc3\xb3 als talents inicials de Vital, i en 1557 va sol\xc2\xb7licitar al Rab\xc3\xad Alsich, que tingu\xc3\xa9s una especial cura a la seva educaci\xc3\xb3, ja que Vital estava destinat a succeir al seu mestre en l'estudi de la Tor\xc3\xa0. Aquell mateix any, Vital va con\xc3\xa8ixer al rab\xc3\xad cabalista Isaac L\xc3\xbaria, qui tindria una influ\xc3\xa8ncia duradora en ell. Vital aparentment es va casar a una edat primerenca. Va tenir un matrimoni infeli\xc3\xa7, i quan va deixar a la seva esposa, el profeta Elies\xc2\xa0va apar\xc3\xa8ixer en un somni i el va portar a un bonic jard\xc3\xad, a on va veure a jueus piadosos de totes les edats, en forma d'ocells, volant pel jard\xc3\xad i estudiant la Mixn\xc3\xa0. Al centre del jard\xc3\xad estava D\xc3\xa9u assegut en un tron que estava envoltat pels piadosos, descansant sobre elaborats tapissos. Conven\xc3\xa7ut per aquesta visi\xc3\xb3 que estava destinat a esdevenir un cabalista, Vital va dedicar els seg\xc3\xbcents dos anys i mig a l'estudi de l'alqu\xc3\xadmia. En completar els seus estudis, Elies se li va apar\xc3\xa8ixer novament en una visi\xc3\xb3, i li va dir que tindria \xc3\xa8xit en els seus esfor\xc3\xa7os, i que escriuria un comentari sobre el Zohar.\n_START_SECTION_\nExili i retorn\n_START_PARAGRAPH_\nHaim Vital va arribar a Egipte en 1577, per\xc3\xb2 aviat va tornar a la Siria otomana, establint-se al llogaret de Ein Zeitim (prop de Safed) i m\xc3\xa9s tard a Jerusalem. Despr\xc3\xa9s va anar a viure a Damasc, on va esdevenir el cap de la comunitat jueva a S\xc3\xadria. Va ser a Damasc on Vital va comen\xc3\xa7ar a escriure una obra liter\xc3\xa0ria. La major part del llibre era una exposici\xc3\xb3 sobre la convocaci\xc3\xb3 dels n\xc3\xbavols, i un discurs sobre els set estels errants, els planetes, els set cels, i els metalls. Al\xc2\xa0completar el seu llibre, Vital va tornar a Jerusalem, a on el seu antic mestre, Moix\xc3\xa9 Alsich, el va ordenar com a rab\xc3\xad en la d\xc3\xa8cada de 1590. Despr\xc3\xa9s d'un temps, Vital va abandonar Jerusalem per anar a Safed, on va romandre malalt durant un any. Vital va ser tamb\xc3\xa9 l'autor del Shaar HaGuilgulim, una obra cabal\xc3\xadstica sobre la reencarnaci\xc3\xb3, que va esdevenir una de les vuit portes (Shemona Shearim).\n_START_SECTION_\nDefunci\xc3\xb3\n_START_PARAGRAPH_\nEn 1604 la vista del rab\xc3\xad va comen\xc3\xa7ar a fallar, en 1620 va morir mentre es preparava per tornar a Safed. Tenia 77 anys."